L 37/4 Službeni list Europske unije 13.2.2015. PROVEDBENA UREDBA KOMISIJE (EU) 2015/222 od 12. veljače 2015. o izuzimanju ICES-ovih pododjeljaka 27. i 28.2. iz određenih ograničenja ribolovnog napora za 2015. u skladu s Uredbom Vijeća (EZ) br. 1098/2007 o utvrđivanju višegodišnjeg plana za stokove bakalara u Baltičkom moru i ribarstvo koje iskorištava te stokove EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 1098/2007 od 18. rujna 2007. o utvrđivanju višegodišnjeg plana za stokove bakalara u Baltičkom moru i ribarstvo koje iskorištava te stokove te o izmjeni Uredbe (EEZ) br. 2847/93 i o stavljanju izvan snage Uredbe (EZ) br. 779/97 ('), a posebno njezin članak 29. stavak 2., budući da: (1) — Odredbe o utvrđivanju ograničenja ribolovnog napora za stokove bakalara u Baltičkom moru utvrđene su Uredbom (EZ) br. 1098/2007. (2) = Na temelju Uredbe (EZ) br. 1098/2007, Prilogom II. Uredbi Vijeća (EU) br. 1221/2014 (*) utvrđena su ograničenja ribolovnog napora za 2015. u Baltičkom moru. (3) — U skladu s člankom 29. stavkom 2. Uredbe (EZ) br. 1098/2007 Komisija može izuzeti ICES-ove pododjeljke 27. i 28.2. iz područja primjene određenih ograničenja ribolovnog napora ako je ulov bakalara bio ispod određenog praga u posljednjem razdoblju izvješćivanja. (4) — Uzimajući u obzir izvješća koja su dostavile države članice i mišljenje Znanstvenog, tehničkog i gospodarskog odbora za ribarstvo, ICES-ovi pododjeljci 27. i 28.2. trebali bi se u 2015. izuzeti iz područja primjene tih ograničenja ribolovnog napora. (5) — Uredba (EU) br. 1221/2014 primjenjuje se od 1. siječnja 2015. Kako bi se osigurala usklađenost s tom Uredbom, i ova bi se Uredba trebala primjenjivati od 1. siječnja 2015. (6) — Mjere predviđene ovom Uredbom u skladu su s mišljenjem Odbora za ribarstvo i akvakulturu, DONIJELA JE OVU UREDBU: Članak 1. Odredbe članka 8. stavka 1. točke (b), stavaka 3., 4. i 5. Uredbe (EZ) br. 1098/2007 ne primjenjuju se na ICES-ove pododjeljke 27. i 28.2. u 2015. Članak 2. Ova Uredba stupa na snagu sedmog dana od dana objave u Službenom listu Europske unije. Primjenjuje se od 1. siječnja 2015. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 12. veljače 2015. Za Komisiju Predsjednik Jean-Claude JUNCKER (') SLL 248,22.9.2007., str. 1. (*) Uredba Vijeća (EU) br. 1221/2014 od 10. studenoga 2014. o utvrđivanju za 2015. ribolovnih mogućnosti za određene riblje stokove i skupine ribljih stokova u Baltičkom moru i o izmjeni uredaba (EU) br. 43/2014 i (EU) br. 1180/2013 (SL L 330, 15.11.2014., str. 16.).